CELEX: C2005/330/05
Language: fi
Date: 2005-12-24 00:00:00
Title: Yhteisöjen tuomioistuimen tuomio (ensimmäinen jaosto)  20 päivänä lokakuuta 2005  asiassa C-334/03: Euroopan yhteisöjen komissio vastaan Portugalin tasavalta (Jäsenyysvelvoitteiden noudattamatta jättäminen — Direktiivi 90/388/ETY — Televiestintä — 4 d artikla — Käyttöoikeudet — Käyttöoikeuksien myöntämisen ei ole taattu olevan syrjimätöntä — Täytäntöönpanon laiminlyönti)

24.12.2005   
            
            
               FI
            
            
               Euroopan unionin virallinen lehti
            
            
               C 330/3
            
         
      YHTEISÖJEN TUOMIOISTUIMEN TUOMIO
   
   (ensimmäinen jaosto)
   20 päivänä lokakuuta 2005
   asiassa C-334/03: Euroopan yhteisöjen komissio vastaan Portugalin tasavalta (1)
   
   (Jäsenyysvelvoitteiden noudattamatta jättäminen - Direktiivi 90/388/ETY - Televiestintä - 4 d artikla - Käyttöoikeudet - Käyttöoikeuksien myöntämisen ei ole taattu olevan syrjimätöntä - Täytäntöönpanon laiminlyönti)
   (2005/C 330/05)
   Oikeudenkäyntikieli: portugali
   Asiassa C 334/03, jossa on kyse EY 226 artiklaan perustuvasta jäsenyysvelvoitteiden noudattamatta jättämistä koskevasta kanteesta, joka on nostettu 30.7.2003, Euroopan yhteisöjen komissio, asiamiehinään A. Alves Vieira, S. Rating ja G. Braga da Cruz, vastaan Portugalin tasavalta, asiamiehinään L. Fernandes ja P. de Pitta e Cunha, yhteisöjen tuomioistuin (ensimmäinen jaosto), toimien kokoonpanossa: jaoston puheenjohtaja P. Jann sekä tuomarit K. Schiemann, N. Colneric (esittelevä tuomari), J. N. Cunha Rodrigues ja E. Levits, julkisasiamies: L. A. Geelhoed, kirjaaja: R. Grass, on antanut 20.10.2005 tuomion, jonka tuomiolauselma on seuraava:
   
               1)
            
            
               Portugalin tasavalta ei ole noudattanut jäsenyysvelvoitteitaan, koska se ei ole pannut täytäntöön kilpailusta telepalvelumarkkinoilla 28 päivänä kesäkuuta 1990 annetun komission direktiivin 90/388/ETY, sellaisena kuin se on muutettuna 13.3.1996 annetulla komission direktiivillä 96/19/EY, 4 d artiklaa.
            
         
               2)
            
            
               Portugalin tasavalta velvoitetaan korvaamaan oikeudenkäyntikulut.
            
         
      (1)  EUVL C 251, 18.10.2003.